Saken oppdateres.

Det var på forhånd meldt anslagsvis mellom kp5 og kp6, noe som gir en pekepinn på at det kan være mulig å se nordlys så langt sør som til Danmark. Kp er en skala som brukes for å fortelle om styrken på en geomagnetisk storm. Skalaen går fra 0 til 9, hvor 0 er veldig svakt og 9 er en kraftig geomagnetisk storm med sterkt synlig nordlys. Videoen er filmet fra midnatt, og det kraftigste nordlyset i videoen traff Trondheim like etter klokka 00.50. Det var tidvis oppe i like under kp7.

Lovende varsel for torsdag kveld

Det er også meldt noe nordlys for torsdag kveld, men varslet er foreløpig ikke like optimistisk som det var for onsdag kveld. Værvarslet for Trondheim ser lovende ut, mens store deler av Nord-Trøndelag kan få problemer med skyer. Det kan være vrient å få en god opplevelse av nordlyset i Trondheim sentrum, da det er mye gatelys de fleste steder. Bynære plasser som er bedre å besøke er for eksempel Korsvika og Ringvebukta. Og det er viktig at en ikke ser på mobiltelefon eller andre lyskilder på over 20 minutter, så en lar øynene få skikkelig nattsyn.